recursal/SuperWikiNEXT-32B huggingface dataset:
**केन्द्रीय विद्यालय, मॉस्को** अथवा **एम्बेसी ऑफ़ इंडिया स्कूल मास्को** (**ईओआई स्कूल**) चतुर्थ एवं पंचम मंजिल, 10/2 उलित्सा बोलशाया डोरोगोमिलोवस्काया भवन, डोरोगोमिलोवो जिला, मॉस्को, रूस में स्थित भारतीय शिक्षा विद्यालय है। यह कियेव्स्की मैट्रो स्टेशन के निकट स्थित है।

विद्यालय मॉस्को में भारतीय दूतावास से सम्बद्ध है। इसकी स्थापना १९८७ में हुई। वर्ष २०१२ तक विद्यालय में प्रथम कक्षा से आठवीं तक ३५० विद्यार्थी थे।

रूस में भारत का राजदूत विद्यालय का संरक्ष होता है। विद्यालय में केन्द्रीय माध्यमिक शिक्षा बोर्ड से सम्बद्धता के साथ राष्ट्रीय शैक्षिक अनुसंधान और प्रशिक्षण परिषद पाठ्यक्रम पढ़ाया जाता है। विद्यालय में इसके छात्र-छात्राओं के लिए विज्ञान एवं मानविकी के विकल्प उपलब्ध करवाये जाते हैं।

सन्दर्भ
-------

1. ↑  "Contact" [केन्द्रीय विद्यालय, मॉस्को] (अंग्रेज़ी में). मूल से 6 अगस्त 2012 को पुरालेखित. अभिगमन तिथि २० अप्रैल २०१५.
2. 1 2  "About EOI School" [ईओआई विद्यालय के बारे में] (अंग्रेज़ी में). केन्द्रीय विद्यालय, मॉस्को. मूल से 16 मार्च 2012 को पुरालेखित. अभिगमन तिथि २० अप्रैल २०१५.
3. ↑  "मास्को स्थित भारतीय स्कूल की रजत जयंती". रेडियो स्पूतनिक. २० नवम्बर २०१२. मूल से 27 अप्रैल 2015 को पुरालेखित. अभिगमन तिथि २१ अप्रैल २०१५.

बाहरी कड़ियाँ
-------------

* केन्द्रीय विद्यालय, मॉस्को का आधिकारिक जालस्थल
**केन्द्रीय औषधीय एव सगंध पौधा संस्थान** (सीमैप) एक बहुआयामी राष्ट्रीय प्रयोगशाला है जो औषधीय एवं सगंध पौधों के क्षेत्र में शोध, विकास एवं प्रचार-प्रसार का कार्य कर रही है। यह संस्थान अपने चार संसाधन केन्दों एवं ज्ञान केन्द्रों के माध्यम से भारत के विभिन्न कृषि जलवायु क्षेत्रों में कार्यरत है। यह लखनऊ में स्थापित है।

इसका लक्ष्य है: बेहतर स्वास्थ्य एवं जीवन के लिए हरित प्रौद्योगिकियों में उत्कृष्टता॥

इसका दृष्टिकोण है: औषधीय एवं सगंध पौधों पर नवीनतम वैज्ञानिक शोध एवं व्यापार का सशक्तिकरण जिससे हरित प्रौद्योगिकी पर आधारित उत्कृष्ट जीवन शैली के क्षेत्र में भारत विश्व का अग्रतम राष्ट्र बन सके।

रिसोर्स केन्द्र
---------------

चित्र:CIMAP centres.jpgभारत में सीमैप के छः रिसोर्स केन्द्र स्थापित हैं।
सीमैप के भारत में छः रिसोर्स केन्द्र स्थापित हैं:

* सीमैप रिसोर्स केन्द्र, बंगलौर
* सीमैप रिसोर्स केन्द्र, हैदराबाद
* सीमैप रिसोर्स केन्द्र, पंतनगर
* सीमैप रिसोर्स केन्द्र, पुरारा
* सीमैप रिसोर्स केन्द्र, गाँधीनगर
* सीमैप रिसोर्स केन्द्र, जोरहाट

उत्पाद : हर्बल आधारित फामूर्लेशन्स
----------------------------------

मोस्प्रे
मच्छरों को भगाने हेतु सगंध स्प्रे

पेन-छू
सिरदर्द एवं मोच निवारक बाम

स्वाबी
फर्श कीटाणु एंव बैक्टीरिया रहित करने हेतु द्रव्य

हैनकूल
हाथों को कीटाणु रहित करने हेतु स्प्रे

स्किन-प्रो
बहुआयामी कवकरोधी क्रीम

माइकोनिल
बहुआयामी कवक रोधी

हर्बल दन्त मंजन
दांतों में प्लाक एं मसूडा शोध रोधी फामूर्लेशन

क्लिन्जी
एलोय आधारित चेहरा एवं हाथ धोने का लोशन

मोस्नोबाइट
मच्छरों को भगाने हेतु वेपोराइजर

मोसअवे
मच्छररोधी क्रीम

जिरेनियम एक्टिव
डेन्ड्रफ रोधी हर्बल शैम्पू

सिम फलसे
पौष्टिक ग्रेन्यूल्स

सिम-पोषक
अवलेह

हर्बी साफ्ट
बालों के पोषण हेतु शैम्पू

हेएलोय स्किन
बहुउपयोगी क्रीम

बाहरी कड़ियाँ
-------------

* **केन्द्रीय औषधीय एवं सगंध पौधा संस्थान** का आधिकारिक जालस्थल
* संस्थान की रूपरेखा
**केन्द्रीय पक्षी अनुसंधान संस्थान** (Central Avian Research Institute of India (CARI)) उत्तर प्रदेश में बरेली के पास इज्जतनगर में स्थित है। इसमें कुक्कुट विज्ञान से सम्बन्धित विविध विषयों पर शोध होता है। इसकी स्थापना १९७९ में हुई थी। यह भारतीय कृषि अनुसंधान परिषद के अन्तर्गत कार्य करती है।

केन्द्रीय पक्षी अनुसंधान संस्थान, बरेली

परिचय
-----

भारतीय पशुचिकित्सा अनुसंधान संस्थान (आईवीआरआई) में 11 मार्च 1939 को 'पोल्ट्री रिसर्च' नाम से एक अलग इकाई खोली गई थी जिसे कुछ समय बाद एक अलग विभाग में बदल दिया गया। इसमें पोल्ट्री की प्रजातियों पर शोध होने लगा। यह संस्थान 70 के दशक में सबसे बड़े पोल्ट्री रिसर्च संस्थान के रूप में अपनी प्रतिष्ठा प्राप्त कर चुका है। यूनाइटेड नेशन डेवलपमेंट प्रोग्राम (यूएनडीपी) के सहयोग से ‘सेंटर ऑफ एक्सीलेंस इन पोल्ट्री साइंस’ की स्थापना हुई, तथा इंडियन काउंसिल आॅफ एग्रीकल्चर रिसर्च से 2 नवम्बर, 1979 को हरी झण्डी मिलने के बाद सेंट्रल एवियन रिसर्च इंस्टीट्यूट (सीएआरआई) खोला गया।

संस्थान में मुर्गी, टर्की और बटेर की प्रजातियों पर शोध होता है और पोल्ट्री के इस क्षेत्र में मास्टर डिग्री एवं डिप्लोमा कोर्स भी कराता है। मुर्गी पालन के लिए किसानों व ग्रामीण लोगों को प्रशिक्षण दिया जाता है। इस उल्लेखनीय कार्यक्रम के माध्यम से संस्थान ने हजारों लोगों को रोजगार उपलब्ध कराया है। जो लोग मुर्गी पालन के क्षेत्र में कार्य करना चाहते हैं, उन्हें संस्थान समय-समय पर अच्छे दिशा-निर्देशों के साथ-साथ प्रशिक्षण की सुविधा भी देता है। अब तक कुक्कुट पर शोध करने वाला यह देश का महत्वपूर्ण संस्थान है। संस्थान में मुर्गियों के लिए पोषक आहार तैयार करने के साथ-साथ बीमारियों से वचाने के लिए टीके व दवाइयाँ तैयार की जाती हैं। वर्ष में तीन बार लघु औद्योगिक प्रशिक्षण दिया जाता है, और समय-समय पर संस्थान के द्वारा लोगों को जागरूक करने के लिए मेले का आयोजन भी किया जाता है। यह संस्थान भारतीय पशु चिकित्सा संस्थान के परिसर में ही स्थित है और टर्की-पोल्ट्री के क्षेत्र में नित नये शोध करने के साथ-साथ इस दिशा में उल्लेखनीय कार्य करते रहने हेतु लगातार प्रयासरत है।

पिछले कुछ वर्षों के दौरान संस्थान में ऐसी विभिन्न प्रजातियाँ विकसित की गई हैं जिनमें मांस की वृद्धि तेजी से होती है और उनमें अंडा उत्पादन क्षमता का भी विकास किया गया है। अनेक प्रजातियां ऐसी विकसित की गई हैं जो सालभर में 300 से अधिक अंडे देती हैं। कई प्रजातियों में से एक हैं ‘कैरीप्रिया’ ब्रीड जिसका अंडा अच्छी किस्म का माना जाता है। ‘कैरी सोनाली’ प्रजाति की मुर्गी सुनहरे भूरे रंग के अंडे देती है, यह प्रजाति संस्थान में ही 1997 में विकसित की गई, यह पूरे साल में लगभग 280 अंडे देती हैं। ‘कैरी रेनब्रो’ नाम के रंगीन ब्रायलर को प्रमुख रूप से आहार के लिए विकसित किया गया है। मुर्गियों की इस प्रजाति का वजन बहुत तेजी से बढ़ता है।

बाहरी कड़ियाँ
-------------

* **केन्द्रीय पक्षी अनुसंधान संस्थान, बरेली** का जालघर
युगपत समीकरण
गणित के सन्दर्भ में एक से अधिक चरों (variables or unknown) से युक्त एक से अधिक समीकरणों के समूह को **युगपत समीकरण** (simultaneous equations) कहते हैं। 'युगपत' का अर्थ है - 'एक साथ'।

दिये गये समीकरणों पर गणितीय संक्रियायें करके उनमें आने वाले सभी चरों का ऐसा मान निकालते हैं जो सभी समीकरणों को संतुष्ट करें; इन चरों का मान प्राप्त करना ही **युगपत समीकरण का हल** कहलाता है।

### उदाहरण

निम्नलिखित दो समीकरण एक युगपत समीकरण को निरूपित करते हैं। इसमे **x** और **y** दो चर हैं। इस उदाहरण में दिये हुए दोनो समीकरण रेखीय बीजीय समीकरण हैं। किन्तु युगपत समीकरणों के समूह में कुछ या सभी समीकरण अरेखिइय या अबीजीय (जैसे त्रिकोणमित्तिय) हो सकते हैं।

{\displaystyle {\begin{cases}2x+y=8\\x+y=6\end{cases}}}
समीकरणों के इस निकाय (system of equations) का हल निम्नलिखित है:

{\displaystyle {\begin{cases}x=2\\y=4\end{cases}}}
इसी प्रकार, निम्नलिखित समीकरण निकाय का हल है - x = 100, y = 0 

{\displaystyle {\begin{cases}x+y=100\\log(x-y)=2\end{cases}}}

युगपत समीकरणों का महत्व
-----------------------

विज्ञान, तकनीकी एवं अन्य क्षेत्रों में किसी समस्या का विश्लेषण करते समय या किसी डिजाइन के कार्यान्वयन में अक्सर युगपत समीकरणों का निकाय हल करना पडता है। इसके अलावा विभिन्न गणितीय समस्याओं का हल निकालते समय भी अन्त में युगपत समीकरण प्राप्त हो सकता है।

युगपत समीकरणों का हल
--------------------

युगपत समीकरणों के हल के लिये प्राय: निम्नलिखित विधियाँ उपयोग में लायी जाती हैं:

* प्रतिस्थापन विधि (substitution)
* ग्राफीय विधि (समीकरणों का ग्राफ खींचकर)
* विलोपन विधि (elimination)
* मैट्रिक्स विधि
* आंकिक विधि (न्युमेरिकल मेथड)

### प्रतिस्थापन विधि

इस विधि में दिये गये समीकरणों के निकाय में से कोई एक समीकरण लेते हैं और उसको इस रूप में लिखते हैं कि कोई अज्ञात राशि अन्य अज्ञात राशियों के फलन के रूप में अभिव्यक्त हो जाय। जैसे, यदि मूल समीकरण {\displaystyle y-2x=-3} है तो इसे {\displaystyle y=2x-3}) के रूप में लिखेंगे। **y** का यह मान शेष सभी समीकरणों में रख देंगे। इस प्रकार हमारे पास पहले की अपेक्षा एक कम समीकरण बचा और अज्ञात राशि भी पहले की अपेक्षा एक कम हो गयी। यही क्रम तब तक चलाते हैं जब तक हमें केवल एक समीकरण न मिल जाय। इससे उसमें निहित अज्ञात राशि का मान निकालते हैं और उल्टे क्रम में (back substitution) प्रतिस्थापन करते हुए अन्य अज्ञात राशियों का मान ज्ञात कर लिया जाता है। नीचे के उदाहरण से यह स्पष्ट हो जायेगा-

**उदाहरण:**

{\displaystyle \left\{{\begin{matrix}4x+5y-z=0\\z-y+x=4\\4x+3y=2\end{matrix}}\right.}
इनमें सबसे पहले {\displaystyle z} को हटाने की कोशिश करते हैं-

{\displaystyle \left\{{\begin{matrix}-z=-4x-5y\\(-4x-5y)-y+x=4\\4x+3y=2\end{matrix}}\right.}
अब दूसरे समीकरण से  **x**  का मान  **y**  के फलन के रूप में व्यक्त करते हुए:

{\displaystyle \left\{{\begin{matrix}-z=-4x-5y\\x={\frac {4}{5}}(1-y)\\4{\frac {4}{5}}(1-y)+3y=2\end{matrix}}\right.}
थोड़ा सरल करने पर  **y**  का मान निकल जाता है:

{\displaystyle \left\{{\begin{matrix}z=4x+5\cdot 6\\x={\frac {4}{5}}(1-6)\\y=6\end{matrix}}\right.}
अब उल्टे क्रम में पहले  **x**  और फिर **z** का मान निकालते हैं-

{\displaystyle \left\{{\begin{matrix}z=14\\x=-4\\y=6\end{matrix}}\right.}
'
**रमाप्रसाद चंद** (15 अगस्त 1873 - 28 मई 1942) बंगाल के एक भारतीय मानवविज्ञानी, इतिहासकार और पुरातत्वविद थे। वे दक्षिण एशिया में अपने क्षेत्र में अग्रणी थे। वरेन्द्र अनुसन्धान संग्रहालय उनकी स्थायी विरासत है जिसे उन्होंने राजशाही (वर्तमान बांग्लादेश में स्थित) में स्थापित किया, जो बंगाल के इतिहास पर शोध के लिए एक प्रमुख संस्थान है। सन् 1920- 1921 तक वे कलकत्ता विश्वविद्यालय में मानव विज्ञान विभाग के प्रथम प्रमुख थे। वह एक पेशेवर पुरातत्वविद् भी थे और भारतीय पुरातत्व सर्वेक्षण में काम करते थे। चंदा भारतीय मानवविज्ञान संस्थान के संस्थापकों में से एक थे और 1938-1942 के दौरान इसके अध्यक्ष थे। उन्होंने 1934 में लंदन में आयोजित मानव विज्ञान की पहली अंतर्राष्ट्रीय कांग्रेस में भारत का प्रतिनिधित्व किया। उन्होंने प्राचीन भारतीय साहित्य का उपयोग करके भारतीय आबादी के दैहिक चरित्रों (sematic character) पर मूल शोध किया था और भारतीय जातियों पर एच एच रिसली (भारत का पहला जनगणना आयुक्त) के सिद्धान्त को चुनौती दी थी।

प्रकाशन
-------

* *गौदरजमाला*, राजशाही: *वीरेंद्र* रिसर्च सोसाइटी (1912)
* *इंडो आर्यन रेस*, राजशाही: वरेंद्र रिसर्च सोसाइटी (1916)
* *राजा राममोहन राय के जीवन से संबंधित पत्र और दस्तावेज*

संदर्भ
------

1. ↑

* Chowdhury, Saifuddin (2012). "Chanda, Ramaprasad". प्रकाशित Islam, Sirajul; Jamal, Ahmed A. (संपा॰). *Banglapedia: National Encyclopedia of Bangladesh* (Second संस्करण). Asiatic Society of Bangladesh.

इन्हें भी देखें
---------------

* शरत्कुमार राय
* अक्षयकुमार मैत्रेय
मेहरोत्रा एक खत्री उप जाति या उप नाम है इसका गौत्र कौशल है 
कौशल गौत्र 
हिरण्यभा कौशल ऋषि हैं।
जिनसे कौशल गोत्र आरंभ हुआ, जो की यज्ञवल्क्य ऋषि के शिक्षक थे !
कौशल गौत्र के कुल देवता ,\*\*\*,बीरा जी है ।
कौशल गौत्र की कुलदेवी \*\*\*शिवाय माता है ।

जो भी पंजाबी बिरादरी ,ककड ,मल्होत्रा ,मेहरोत्रा , मेहरा, मरवाहा ,मेहता ,बहल ,खोसला ,बैंस माकन ,कपुर ,कत्याल ,खन्ना, चानना ,वाही देव ,चोपड़ा ,कवात्रा , त्रेहन, मग्गो ,कुंद्रा , वोहरा , कोछर, बराडा , वधावन, भल्ला ,भटूरे ,सरीन , और सच्चर, वासन आदि खत्री हंस , ऋषि ,और झांजी, संगर, पंजवानी ,तेंजानी ,लबशे,लखनपाल ,मल्हनहंस ब्राह्मण इन जातियों का कौशल गोत्र है ! और इनकी कुलगुरु गद्दी का नाम श्री बीरा जी है ! 
Note:- कुछ क्षेत्रों में कपूर का गौत्र (कौशिक) खन्ना का गौत्र (कौशिक) चोपड़ा का गौत्र (अवलश ) और भल्ला का वत्स भी प्रचलित है कृपया अपने पूर्वज परंपरा के अनुसार चले ।
कुल गुरु परम्परा इस प्रकार है!
कौशल गोत्र के कुल गुरु और गद्दी
गुरु ब्रेह्मलिन १००८ श्री ख़ुशी राम जी मलनहंस कौशल गोत्रीय ! इन से पहले गुरु पूर्वजों का नाम पता नही चल पाया इसके बाद गुरू ब्रह्म लीन श्री 108 निर्मलदास जी मलनहंस कौशल गोत्रीय उसके उपरांत ब्रह्म लीन स्वामी श्री श्री 108 तारा चन्द जी मलनहंस कौशल गोत्रीय ब्रह्म लीन ! स्वामी श्रीश्री १०८ मंघा लाल जी मलनहंस कौशल गोत्रीय ! एवम् ब्रह्म लीन स्वामी श्री रोशन लाल जी मलनहंस कौशल गोत्रिय ब्रह्म लीन पंडित करम चन्द जी मलनहंस कौशल गोत्रिय, ब्रह्मलीन श्री गोकल चंद जी मलनहंस कौशल गोत्रीय ! इस समय इस परिवार में अब नन्द किशोर कौशल गद्दी का परचार और प्रसार कर रहे हैंजो भी पंजाबी ब्राह्मण एवं क्षत्रिय कौशल गोत्र के हैं ये उनकी गद्दी है !
संपर्क करे ! नन्द किशोर कौशल
निवास स्थान :-- 229 /7 नजदीक
पुराना पंजाब खादी आश्रम
पटेल नगर तहसील कैंप
पानीपत ( हरियाणा )
फोन न:-7206117775
🌹आपका सुखद भविष्य मेरा लक्ष्य🌹 
🙏जय श्री बीरा जी 💐 जय शिवाय माता💐
इस जानकारी को आगे शेयर करना भी गुरु गद्दी की ओर अनजान सेवकों की सेवा करना है। ताकि सभी को जानकारी मिले और लोग लाभ प्राप्त कर सकें । ऐसा करके पुण्य के भागी बनें ।
**मेहविश हयात** पाकिस्तान की जानी मानी अभिनेत्री हैं। उनका जन्म 6 जनवरी 1988 को पाकिस्तान के कराची में हुआ था। मेहविश की मां, रुखसार हयात 80 के दशक की लोकप्रिय टेलीविजन अभिनेत्री थीं। महविश के सबसे बड़े भाई जीशान गायक और संगीतकार हैं। उनके दूसरे बड़े भाई, दानिश हयात भी एक अभिनेता हैं। उन्होंने फैजा अशफाक से शादी की है। मेहविश हयात की बड़ी बहन अफशीन भी गायक हैं। मेहविश के गाला बिस्किट के विज्ञापन पर पाकिस्तान में बैन है। एड में मेहविश हयात और सहयोगी कलाकार नजर आ रहे हैं।

मेहविश ने साल 2014 में आई फिल्म "ना मालूम अफराद" में बिल्ली का किरदार अदा किया था। 2019 की टॉप 10 सेक्सिएस्ट एशियन फीमेल में मेहविश हयात 9वें नंबर पर थीं। 
मेहविश हयात ने साल 2009 में आई फिल्म 'इंशाअल्लाह', 2015 जवानी फिर नहीं आनी, 2016 'एक्टर इन लॉ', 2016 में आई 'टीम', 2017 में आई 'पंजाब नहीं जाऊंगी' और साल 2018 में 'जवानी फिर नहीं आनी-2', 'लोड वेडिंग' समेत कई फिल्मों में काम किया है। मेहविश एक अभिनेत्री होने के साथ-साथ एक जानी मानी गायिका भी हैं।
मेहविश हयात को पाकिस्तान के नागरिक पुरस्कारों में से एक तमगा-ए-इम्तियाज़ से नवाजा गया था।

इन्हें भी देखें
---------------

* मोमिना इकबाल
* सबा क़मर
* अलीज़े शाह
* नीलम मुनीर
* मोमल शेख
* जवेरिया सऊद

सन्दर्भ
-------

1. ↑  "Mehwish Hayat talks being happily unmarried, social media woes in latest Insta post". *The Express Tribune* (अंग्रेज़ी में). 7 January 2021. अभिगमन तिथि 15 February 2021.
2. ↑  Hirani, Shireen (2012-06-08). "Top Model Mehwish Hayat Full Profile". *Style.Pk*. अभिगमन तिथि 2021-02-13.
3. ↑  "37 की उम्र में अपने से 27 साल बड़े दाऊद इब्राहिम से जुड़ रहा महविश हयात का नाम, यहां देखिए ग्लैमरस तस्वीरें".
4. ↑
5. ↑
6. ↑
7. ↑  "बिस्किट के ऐड में दाऊद की 'गर्लफ्रेंड' का डांस, पाकिस्तान में मच गया बवाल".
8. ↑  "विज्ञापन पर विवाद:पाकिस्तान में बिस्किट के विज्ञापन पर बैन के बाद लोग नाराज; एक सोशल एक्टिविस्ट ने कहा- बिस्किट के एड से डर गया मुल्क".
9. ↑
10. ↑

बाहरी कड़ियाँ
-------------

|  |  |
| --- | --- |
|  | **मेहविश हयात** से संबंधित मीडिया विकिमीडिया कॉमंस पर उपलब्ध है।  |

* इंटरनेट मूवी डेटाबेस पर मेहविश हयात
अधिक यथार्थता किन्तु कम परिशुद्धता का उदाहरण (लक्ष्य, हर बार केन्द्र में मारना है।
इंजीनियरी, उद्योग एवं सांख्यिकी में किसी मापन की **यथार्थता** (accuracy) का अर्थ यह है कि माप से प्राप्त मान वास्तविक या सत्य मान के कितना निकट है। दूसरी तरफ, किसी मापन प्रणाली की **परिशुद्धता** (precision) का अर्थ यह है कि कई बार, अपरिवर्तित स्थियों में, उसी राशि का मापन करने पर प्राप्त मान एक निश्चित मान के कितना आस-पास बने रहते हैं। अत: परिशुद्धता को पुनरुत्पादकता (reproducibility or repeatability) भी कह सकते हैं। यद्यपि सामान्य उपयोग में ये दोनो शब्द आपस में अदला-बदली किये जा सकते हैं किन्तु वैज्ञानिविधि में जानबुझकर इनमें अन्तर माना जाता है।

कोई मापन निम्नलिखित चार प्रकार का हो सकता है-

* 'यथार्थ तथा परिशुद्ध' ;
* 'यथार्थ किन्तु अपरिशुद्ध';
* 'अयथार्थ किन्तु परिशुद्ध' ; या
* 'अयथार्थ तथा अपरिशुद्ध'।

किसी मापन को वैध या अच्छा तब मानते हैं जब वह "यथार्थ एवं परिशुद्ध" हो।

अधिक परिशुद्धता किन्तु कम यथार्थता का उदाहरण (लक्ष्य, हर बार केन्द्र में मारना है।

इन्हें भी देखें
---------------

* वास्तविकता (Reality)

बाहरी कड़ियाँ
-------------

* BIPM - Guides in metrology - Guide to the Expression of Uncertainty in Measurement (GUM) and International Vocabulary of Metrology (VIM)
* Precision and Accuracy with Three Psychophysical Methods
* Guidelines for Evaluating and Expressing the Uncertainty of NIST Measurement Results, Appendix D.1: Terminology
* Accuracy and Precision
**कोनांगी** ( तमिल: *கோணங்கி* ) (जन्म 1 नवंबर 1956) तमिल लेखक **इलंगोवन** का उपनाम है। वह तमिल नाटककार, गीतकार, लेखक और स्वतंत्रता सेनानी मदुराकवि बस्करदास के नाना हैं। उनके पिता तमिल लेखक शनमुगम हैं और उनकी मां सरस्वती हैं। उनके बड़े भाई तमिल लघु-कथा लेखक तमिलसेल्वन हैं और उनके छोटे भाई मुरुगबौपैथी एक समकालीन तमिल नाटककार हैं। वह नागालपुरम, बोदिनायकानुर और नेनमेनी मेट्टुपट्टी में पले-बढ़े और वर्तमान में वे तमिलनाडु के कोविलपट्टी में रहते हैं।

पुडुमाइपिथन के बाद से सबसे महत्वपूर्ण तमिल आवाज के रूप में वर्णित, कोनांगी ने छह लघु कहानी संग्रह और तीन उपन्यास प्रकाशित किए हैं। उनकी रचनाएँ तमिल में कम लोकप्रिय गंभीर साहित्य शैली से संबंधित हैं, जो ज्यादातर साहित्यिक पत्रिकाओं में प्रकाशित होती हैं और केवल कभी-कभी व्यापक प्रचलन वाली पत्रिकाओं और समाचार पत्रों में।   

कोनांगी की पहली लघु कहानी वीचु (வீச்சு) 1980 में एक तमिल पत्रिका *थमारई* में प्रकाशित हुई थी और उसके बाद से उन्होंने तमिल भाषा में कुछ सबसे मूल लघु कथाएँ बनाईं। उनकी कहानियों की विशेषता बहुत सघन छवियां हैं, तमिल भाषा के उपयोग के लिए एक अनुष्ठानिक छाया लाने वाली शब्दावली के साथ एक तंग कथा शैली है। कथानक और चरित्र निर्माण की परंपराओं को त्याग कर उनकी रचनाएँ अक्सर तमिल साहित्य में कथा साहित्य की सीमाओं को धक्का देती हैं और तोड़ती हैं।

कोनांगी ने मार्च 1988 में अपनी नौकरी छोड़ दी और अक्टूबर 1988 में कलरायन हिल्स में अपनी छोटी पत्रिका *कल कुधिराई* शुरू की, जो गंभीर समकालीन तमिल कथा, कविता, समीक्षा और अनुवाद प्रकाशित करती रही। कोनंगी की पहले की लघुकथाएँ अलगाव के मुद्दों, गाँवों में शहरीकरण के प्रभावों, किसान आत्महत्याओं, बचपन की यादों, ग्रामीण कथाओं और अन्य आध्यात्मिक विषयों से संबंधित हैं। बाद में उन्होंने फिक्शन लेखन में कई तरह की विधाओं का प्रयोग किया, जिसमें ड्रीमस्केप्स की अतियथार्थवादी और जादुई कहानियां शामिल हैं। उनके पिछले उपन्यास *पाज़ी ने* जैन धर्म और *पिधिरा ने* पाँच प्राचीन संगम परिदृश्यों के संदर्भ का उपयोग करते हुए विषयों की एक विस्तृत श्रृंखला से निपटा। उनका नवीनतम उपन्यास *था* जनवरी 2013 में प्रकाशित हुआ था।

अपने साहित्यिक आउटपुट के लिए भारी प्रशंसा प्राप्त करने के बावजूद,[]
 कोनांगी मीडिया से दूर रहते हैं।



1. ↑  "Writers' body flays political system". *The Hindu*. 26 December 2005. मूल से 27 November 2007 को पुरालेखित. अभिगमन तिथि 21 January 2010.
2. ↑  Gupta, Vaijayanti (16 February 2009). "A Place to Live: Contemporary Tamil Short Fiction". *www.sawnet.org*. मूल से 9 February 2007 को पुरालेखित. अभिगमन तिथि 21 January 2010.
3. ↑  Jeyamohan. "Kurralam pathivugal". *www.thinnai.com* (तमिल में). अभिगमन तिथि 21 January 2010.
चिली में कॉन्सेप्सिओन की स्थिति।
**कॉन्सेप्सिओन** (स्पेनी: *Concepción*) चिली का दूसरा सबसे प्रमुख नगर है। यहां की जनसंख्या ८,८९,७२५ (२००२) है।

इतिहास
------

कॉन्सेप्सिओन की स्थापना पेड्रो दि वाल्दिविया ने १५५० में बिओबिओ नदी के उत्तर में की थी और जिस पूरे क्षेत्र को आज पेन्को नाम से जाना जाता है। उस समय इसे कॉन्सेप्सिओन देल नूएवो एक्स्त्रेमो (*Concepción del Nuevo Extremo*) नाम दिया गया। कॉन्सेप्सिओन की नई बसासत कुछ किलोमीटर दूर ला फ्रण्टेरा के उत्तर में हुई थी, जो स्पेनी राज्यक्षेत्र और मापुचे लोगों के क्षेत्रों के बीच की सीमा थी। एक शाही आदेश पर स्पेनी अधिकारियों ने इस अवस्थापन को दो वर्ष बाद औपचारिक मान्यता दी। इसे एक राज्य-चिह्न प्रदान किया गया जो आज तक उपयोग में है।

वर्ष १५७०, १६५७, १६८७, १७३० और १७५१ में आए भूकम्पों और सुनामियों के कारण नगर प्रशासन ने इस नगर को इसकी वर्तमान स्थली पर ला बसाया जो बिओ-बिओ नदी से लगता वैली दे ला मोचा नामक स्थान है।

### २७ फ़रवरी २०१० का भूकम्प

२७ फ़रवरी २०१० के दिन यहां ८.८ की तीव्रता वाले के कारण ७०० लोग मारे गए और देशभर में हज़ारों लोग घायल हुए। भूकम्प के बाद, भूवैज्ञानिकों ने *ग्लोबल पोज़िशनिंग सैटलाइट* (जीपीएस) के आँकड़ों के आधार पर यह बताया की इस भूकम्प के कारण यह नगर अपने स्थान से ३ मीटर पश्चिम में खिसक गया है। सौभाग्य से, यह नगर भूकम्प के कारण उठे सुनामी से बच गया।

भगिनी नगर
---------

* ब्राज़ील कास्कावेल, ब्राज़ील
* फ़िलिस्तीन बेथलेहम, फ़िलिस्तीन
* ईक्वाडोर गुयाकुइल, इक्वाडोर
* अर्जेण्टीना रोसारियो, अर्जेण्टीना
* अर्जेण्टीना ला प्लाटा, अर्जेण्टीना
* न्यूज़ीलैंड ऑक्लैण्ड, न्यूज़ीलैण्ड
* बोलिविया सूक्र, बोलीविया
* वेनेजुएला काराकास, वेनेज़ुएला

चित्र दीर्घा
------------

* चित्र:Centronocheconce.jpgनिचला कॉन्सेप्सिओन
* "आर्च ऑफ़ मेडिसिन", कॉन्सेप्सिओन विश्वविद्यालय परिसर में।
* एण्डीज़ टावर
* प्रशान्त महासागर में गिरती बिओ-बिओ नदी।
* कॉन्सेप्सिओन का एक गिरिजाघर जो १९३९ के एक भूकम्प में क्षतिग्रस्त हो गया था।
* बायोबस
* अराउकानो होटल
* "प्लासा दि ला इन्देपेन्देन्सिया", कॉन्सेप्सिओन का प्लासा दे अरमास

सन्दर्भ
-------

1. ↑  *Chile quake moves city more than 10 feet* Archived 2010-03-12 at the Wayback Machine ९ मार्च २०१०।

बाहरी कड़ियाँ
-------------

* कॉन्सेप्सिओन नगरपालिका (स्पेनी)
विश्वामित्रवंशीय **कात्यायन** मुनि ने कात्यायन श्रोतसूत्र, कात्यायन गृह्यसूत्र और प्रतिहारसूत्र की रचना की। स्कंदपुराण के नागर खंड में कात्यायन को याज्ञवल्क्य का पुत्र बतलाया गया है। जिसमें उन्हें यज्ञविद्याविचक्षण कहा है। उस पुराण के अनुसार इन्हीं कात्यायन ने श्रोत, गृह्य, धर्मसूत्रों और शुक्लयजु:पार्षत् आदि ग्रंथों की रचना की। वास्तव में स्कंदपुराण के यह कात्यायन विश्वामित्रवंशीय कात्यायन हैं और यही कात्यायन शुक्ल यजुर्वेद के अंगिरसायन की कात्यायन शाखा के जन्मदाता हैं।

शुक्ल यजुर्वेद की कात्यायन शाखा विंध्याचल के दक्षिण भाग से महाराष्ट्र तक फैली हुई है। महाभाष्य से ज्ञात होता है कि कात्यायन वररुचि कोई दाक्षिणात्य ब्राह्मण थे। महाराष्ट्र में व्याप्त कात्यायन शाखा इस प्रमाण का द्योतक है। शुक्लयजुर्वेद प्रातिशाख्य के बहुत से सूत्र कात्यायन के वार्तिकों से मिलते हैं। इससे भी उक्त संबंध की पुष्टि होती है।

स्कंदपुराण में याज्ञवल्क्य का आश्रम गुजरात में बतलाया गया है। बहुत संभव है जब याज्ञवल्क्य मिथिला जा बसे हों तब उनके पुत्र कात्यायन महाराष्ट्र की ओर चले गए हों और वहीं कात्यायन वररुचि वार्तिककार का जन्म हुआ हो।

इन्हें भी देखें
---------------

* अन्य कात्यायन
* कात्यायान (वररुचि) - सोमदत्त के पुत्र और पाणिनीय सूत्रों के प्रसिद्ध वार्तिककार।
* कात्यायन (गोमिलपुत्र) - जिन्होंने छंदोपरिशिष्टकर्मप्रदीप की रचना की।
कॉनर रयान स्विंडेल्स (जन्म 19 सितंबर 1996) एक अंग्रेजी अभिनेता और मॉडल हैं जिन्हे सेक्स एजुकेशन में एडम ग्रॉफ की भूमिका निभाने के लिए जाना जाता हैं।

प्रारंभिक जीवन
--------------

स्विंडेल्स का जन्म लुईस, ईस्ट ससेक्स में हुआ था। जब वह सात वर्ष के थे, तब उनकी माँ का आंत्र कैंसर से निधन हो गया।

उनकी मृत्यु के बाद, वह और कॉनर के पिता वेस्ट चिल्टिंगटन में कॉनर के नाना-नानी के घर रहने चले गए। स्विंडेल्स ने रायडॉन कम्युनिटी कॉलेज और स्टेनिंग ग्रामर स्कूल में पढ़ाई की। स्विंडेल्स ने 17 साल की उम्र में कॉलेज छोड़ दिया।

आजीविका
-------

उन्होंने अभिनय तब शुरू किया जब उन्होंने एक स्थानीय नाटक के लिए एक ऑडिशन पोस्टर देखा और उनके दोस्त ने उन्हें ऑडिशन की चुनोती दी; उन्हें मुख्य भूमिका मिली। इसके बाद उन्होंने दो और स्थानीय नाटकों में अभिनय किया।

2019 के बाद से, वह नकुटी गतवा, एम्मा मैके, आसा बटरफ़ील्ड और गिलियन एंडरसन के साथ नेटफ्लिक्स कॉमेडी-ड्रामा सीरीज़ सेक्स एजुकेशन में हेडमास्टर के बेटे एडम ग्रॉफ के रूप में दिखाई दिए, जो शुरू में एक धमकाने वाला (बुली) था, जिसका अपने पिता के साथ तनावपूर्ण संबंध था।

संदर्भ
------

1. ↑  "Join Ancestry". *www.ancestry.co.uk*. अभिगमन तिथि 2023-03-14.
2. ↑  Tutt2017-10-02T07:50:00+01:00, Louise. "Stars of Tomorrow 2017: Connor Swindells (actor)". *Screen* (अंग्रेज़ी में). अभिगमन तिथि 2023-03-14.
3. ↑  Nast, Condé (2022-11-21). "Running the Gauntlet with Connor Swindells". *British GQ* (अंग्रेज़ी में). अभिगमन तिथि 2023-03-14.
4. ↑  Nast, Condé (2022-11-21). "Running the Gauntlet with Connor Swindells". *British GQ* (अंग्रेज़ी में). अभिगमन तिथि 2023-03-14.
5. ↑  "Introducing Connor Swindells: Meet The Ex-Boxer Breaking Out In Rap Drama 'VS.'". *Time Out Worldwide* (अंग्रेज़ी में). अभिगमन तिथि 2023-03-14.
खर्ग नखलिस्तान की स्थिति (नीचे वाले भाग के केन्द्र में)
**खर्ग** (Kharga Oasis ; मिस्री अरबी : الخارجة el-Ḵarga उच्चारण [elˈxæɾɡæ]) मिस्र के पाँच नखलिस्तानों में से सबसे दक्षिणी नखलिस्तान है।

परिचय
-----

यह नखलिस्तान उत्तरदक्षिण १०० मील लंबा और पूर्वपश्चिम १२ से ५० मील चौड़ा, १८,००० वर्गमील विस्तृत है। यहाँ वर्षा बिल्कुल नहीं होती और न कोई प्राकृतिक जल स्रोत ही है किंतु लीबिया के रेगिस्तान के नीचे दबे छिद्रयुक्त बलुए पत्थर से रिसते पानी के अनेक कुएँ हैं। इस नखलिस्तान में खजूर के विस्तृत बगीचे हैं। यहाँ सुपारी और झाऊ में भी कुछ वृक्ष हैं।

यहाँ के निवासी बर्बर कबीले के हैं, जो चावल, जौ और गेहूँ पैदा करते हैं। खेती के अतिरिक्त यहाँ खजूर के छिलके और रेशे से चटाई और टोकरी बनाने का भी उद्योग होता है। १९०६ में बोरिंग द्वारा जल प्राप्तकर भूमि को उपजाऊ बनाने का प्रयास जारी है।

पुरा प्रस्तर युग में यहाँ लोगों के रहने का प्रमाण मिलता है और वन प्रस्तर युग के अवशेष यहां मिले हैं। फिराऊ न के काल में समझा जाता था कि वहाँ भूत रहते थे। सत्ताइसवें ईरानी वंश के शासकों के समय इस भूभाग को आर्थिक दृष्टि से विकसित करने के प्रयास हुए। दारा (डेरियस) के समय के वन १४२ फुट लंबे और ६३ फुट चौड़े अमेन के मंदिर के अवशेष यहाँ मिले हैं। नखलिस्तान के पूर्वी निकास के पास गिर्गा के रास्ते में एक विशाल रोमन दुर्ग के अवशेष है। असियुत की सड़क पर एक भव्य रोमन स्तंभ मंडप है। खर्ग नगर से, जो इस नखलिस्तान का मुख्य नगर है, कुछ दूर पर इसाइयों का कब्रिस्तान है जिसमें लगभग २०० चौकोर समाधि भवन है। उनमें से अधिकांश में ममी (सुरक्षित शव) रखे पाए गए हैं। मिस्र के ईसाई इस प्राचीन प्रथा का बहुत दिनों तक पालन करते रहे।

खर्ग नगर खजूर के जंगलों के बीच बसा हुआ नगर है। वहाँ कच्चे ईटों के बने मकान हैं। गलियाँ टेढ़ी मेढ़ी और सँकरी है। कुछ सड़कें पत्थर काटकर बनाई गई हैं। समझा जाता है कि हिरादोतस ने नखलिस्तान के इसी नगर का उल्लेख किया है जो थेबीज से सात दिन की यात्रा के मार्ग पर स्थित था। उसे यूनानियों ने आर्शीवाद का द्वीप कहा है। रोमन काल में और उससे पूर्व फिराऊनों के समय यहाँ देश से निर्वासित लोग भेजे जाते थे।
**"मैरी इंग्लैंड"**, अंग्रेजी समाज और संस्कृति की एक आदर्शवादी अवधारणा को संदर्भित करती है जो जीवन के एक सुखद देहाती तरीके पर आधारित है जो कि मध्य युग के बीच कुछ समय में प्रारंभिक आधुनिक ब्रिटेन और औद्योगिक क्रांति की शुरुआत में कथित रूप से प्रचलित थी। मोटे तौर पर, यह पुरानी यादों के साथ एक आवश्यक अंग्रेजीता को दर्शाता है, जिसमें फूस की झोपड़ी, कंट्री इन और संडे रोस्ट जैसे सांस्कृतिक प्रतीकों को शामिल किया गया है।

**"मैरी इंग्लैंड"** पूरी तरह से सुसंगत दृष्टि नहीं है, बल्कि एक पुनरीक्षित इंग्लैंड के रूप में वर्णित है "एक ऐसी दुनिया जो वास्तव में कभी अस्तित्व में नहीं है, एक दूरदर्शी, पौराणिक परिदृश्य, जहां सामान्य ऐतिहासिक असर लेना मुश्किल है।" यह हो सकता है कि दोनों को भावुक उदासीन कल्पना के उत्पाद के रूप में और एक वैचारिक या राजनीतिक निर्माण के रूप में माना जाता है, जो अक्सर विभिन्न प्रकार के रूढ़िवादी विश्व-विचारों को रेखांकित करता है। मैरी इंग्लैंड की अनुकूल धारणाएं पहले के समाज के उन पहलुओं के लिए पुरानी यादों को प्रकट करती हैं जो आधुनिक समय में गायब हैं।

सन्दर्भ
-------

1. ↑
2. ↑
**जाम अन नूरखतिब मंसूर**  (जन्म: 19 दिसंबर, 1976) (अंग्रेज़ी:Yusuf Mansur) जिसे युसूफ मंसूर के नाम से जाना जाता है, इंडोनेशियाई इस्लामिक उपदेशक, लेखक और जकार्ता के व्यवसायी हैं, साथ ही पेसेंट्रन बोर्डिंग स्कूल दारुल कुरआन के प्रिंसिपल भी हैं। इस्लामिक प्रचारकों में से एक माना जाता है, जो स्वयं सहायता संगोष्ठियों और टेलीविज़न के माध्यम से इस्लाम (दावाह) को बढ़ावा देने और प्रचार करने के लिए मनोविज्ञान और प्रबंधन सिद्धांत को नियोजित करते हैं।

करियर
-----

1996 में वे सूचना प्रौद्योगिकी से संबंधित व्यवसाय में शामिल थे, लेकिन उनके व्यवसाय के कारण उन पर भारी कर्ज हो गया और उन्हें दो महीने के लिए हिरासत में रखा गया। उन्होंने 1998 में इसे दोहराया। अपने जेल के समय के दौरान, उन्होंने माना कि उन्होंने (सदक़ाह (परोपकार, दान) के ज्ञान को जाना। जेल से छूटने के बाद, उसने कालिदेरेस टर्मिनल पर बर्फ बेचकर एक व्यवसाय को फिर से शुरू करने की कोशिश की। उन्होंने अंततः अपने व्यवसाय को थर्मस और कार्ट के खुदरा क्षेत्र में विस्तारित किया और फिर कर्मचारियों के मालिक होने में कामयाब रहे। वह मानता है कि उसका जीवन बदलना शुरू हो गया।   
एनजीओ में अपने काम के दौरान, उन्होंने (सदक़ाहऔर जेल में अपने अनुभव के बारे में एक किताब लिखी। अप्रत्याशित रूप से, पुस्तक को जबरदस्त वाहवाही मिली। यूसुफ मंसूर को तब पुस्तक समीक्षा के लिए निमंत्रण दिया गया था। यहीं से व्याख्यान के निमंत्रण उनके पास आने लगे। अपने कई व्याख्यानों में, वह हमेशा अपने वास्तविक जीवन के अनुभवों का उदाहरण देकर सदक़ाह के पीछे के अर्थ पर जोर देते हैं। वह अक्सर व्यापार के माध्यम से शरिया अर्थशास्त्र को चलाने के महत्व पर भी जोर देते हैं। उनके व्याख्यान की सरल शैली व्याख्यान की सामग्री को जनता द्वारा आसानी से पच जाती है, जिससे उनकी लोकप्रियता में वृद्धि होती है। 

वह अब व्यापार नेटवर्क वेरेट्रा सेंटोसा इंटरनेशनल (वीएसआई) के सदस्य हैं। अपनी सफलता के बाद, यूसुफ मंसूर ने कुरआन पाठ नर्सरी कार्यक्रम (पीपीपीए) की स्थापना शुरू की, जिसका उद्देश्य कुरआन को याद करने के लिए मुफ्त शिक्षा देना था।

सन्दर्भ
-------

1. ↑  Muslim leaders join call for peaceful poll. Haeril Halim and Fachrul Sidiq, *The Jakarta Post*. Retrieved October 19, 2017.
2. ↑  "Biografi Yusuf Mansur". 13 December 2011. मूल से 23 दिसंबर 2021 को पुरालेखित. अभिगमन तिथि 23 दिसंबर 2021.

इन्हें भी देखें
---------------

सुहैब वेब 

हमज़ा यूसुफ 

अम्र खालिद
**यथापूर्व स्थापन** (Postliminium) विधि से संबन्धित अधिकार है।

'पोस्टलीमिनियम' शब्द पोस्ट (बाहर) और लाइमन (दहलीज) से मिलकर बना है। प्राचीन काल में, जब कोई रोम निवासी किसी विदेशी राज्य में बंदी बना लिया जाता था, उसके वहाँ से छूटने और रोम साम्राज्य की सीमा में पुन: प्रवेश करने पर, यथार्पूव स्थापना द्वारा, उसको फिर वही अधिकर प्राप्त हो जाते थे जो पहले मिले हुए थे। रोमन विधि का यह सिद्धांत इस परिकल्पना पर आधारित था, मानो वह मनुष्य कभी बंदी बनाया ही न गया हो।

वर्तमान अन्तरराष्ट्रीय विधि और जनपदीय विधि में, यथापूर्व स्थापन इस तथ्य का द्योतक है कि कोई प्रदेश, व्यक्ति और संपत्ति, युद्ध के समय शत्रु के अधिकार में आने के पश्चात्‌, युद्धकालीन समय में ही या उसकी समाप्ति पर, फिर अपनी मूल सत्ता (original sovereign) की पुन: मिल गए हैं। अगर कोई प्रदेश शांति-संधि द्वारा समर्तित को पुन: मिल गए हैं। अगर कोई प्रदेश शांति-संधि द्वारा समर्पित (ceded) कर दिया गया है, अथवा युद्ध में जीते जोने के पश्चात्‌ अनुबद्ध (annexed) कर लिया गया है, तब, अगर कुछ समय पश्चात्‌ यह प्रदेश फिर अपने पहले राज्य के पास वापस आ जाता है, तो यथापूर्व स्थापन का प्रश्न नहीं उठता। इस प्रकार यथापूर्व स्थापन का अधिकर केवल युद्ध की अवस्था में ही उत्पन्न होता है।

इस अस्थायी सैनिक परिभोग (military occupation) के बीच यदि शत्रु देश कोई ऐसा काम करता है जो न्यायानुकूल है, जो यथापूर्ण स्थापन के अधिकार का उपयोग संभव नहीं है, उदाहरणार्थ यदि वह कोई साधारण कर लगाये, अथवा किसी दंडनीय व्यक्ति को दंड दे। फिर भी यह अवस्था केवल उस समय तक लागू है जब तक कि वह प्रदेश उस परिभोगी के अधिकार में हैं। परंतु यदि परिभोगी कोई ऐसा काम करता है, जो अंतरराष्ट्रीय विधि के प्रतिकूल है, तो यथापूर्व स्थापना की दृष्टि से ऐसे कोर्य को वास्तव में प्रभावहीन हो माना जाता है, उदाहरणार्थ, यदि परिभागी राज्य की अचल संपत्ति को बेच दे।

सन्दर्भ ग्रन्थ
--------------

1. हाल, डब्लू. ई.: ए ट्रीटाइज आन इंटर नेशनल ला, 1924।

2. ओपेनहेम, एल. : इंटरनेशनल ला, ए ट्रीटाइज, दूसरा खंड, (सातवाँ संस्करण) (धारा 279-284)।

बाहरी कड़ियाँ
-------------

* Grotius, *On the Law of War and Peace*, the Right of Postliminium
**कैफेहिन्दी** कम्प्यूटर पर हिन्दी का यूनिकोड में टाइप करने का औजार है। यह टूल एक फ्रीवेयर साफ्टवेयर है। इसका प्रयोग करके आप हिन्दी में वेब पेज बना सकते हैं, हिन्दी में ई-मेल भेज सकते हैं एवं हिन्दी में अपने डाक्यूमेन्ट सहेज कर रख सकते हैं।

विशेषताएँ
---------

कैफेहिन्दी यूनीकोड टायपिंग टूल विभिन्न की-बोर्ड लेआउट का प्रयोग कर सकते है, जैसे फोनेटिक, रेमिंग्टन (कृतिदेव) एवं इनस्क्रिप्ट. आप कैफेहिन्दी यूनीकोड टायपिंग टूल की अन्य यूटिलिटि का उपयोग करके अपना मनचाहा कीबोर्ड लेआउट भी बना सकते हैं

कैफेहिन्दी यूनीकोड टायपिंग टूल कैसे प्रयोग करें?
------------------------------------------------

कैफेहिन्दी यूनीकोड टायपिंग टूल डाउनलोड करने के बाद इसे अपने कम्प्यूटर में इंस्टाल कर लें. इंस्टाल होने के बाद यह आपके कंप्यूटर की सिस्टम ट्रे (आपके कम्प्यूटर के नीचे दायें कोने में) आ जायेगा. अब आप अपने कम्प्यूटर पर हिन्दी के लिये कैफेहिन्दी यूनीकोड टायपिंग टूल प्रयोग कर सकते है।

जैसे आप हिन्दी में ई-मेल भेजना चाहते हैं तो सामान्य तरीके से ई-मेल भेजिये एवं अपना संदेश भेजते समय कैफेहिन्दी यूनीकोड टायपिंग टूल को सक्रिय कर कर लीजिये. जब आप कैफेहिन्दी यूनीकोड टायपिंग टूल को सक्रिय करने के बाद लिखते हैं तो आपका कम्प्यूटर यूनीकोड हिन्दी लिखेगा एवं जब आप निष्क्रिय करने के बाद लिखेंगे तो यह अपनी अन्य भाषा.

कैफेहिन्दी यूनीकोड टायपिंग टूल को सक्रिय निष्क्रिय करने के लिये आप F11 दबाईये या सिस्टम ट्रे में कैफेहिन्दी यूनीकोड टायपिंग टूल के आइकान पर एकबार क्लिक कीजिये.

बाहरी कड़ियाँ
-------------

कैफेहिंदी डाउनलोड करें
खेल 1930 के दशक में ब्रिटेन में एक पर्थ अकादमी स्कूल के विद्यार्थी के लिए सम्मानित किया टोपी
ब्रिटिश खेल में, एक **टोपी** अंतरराष्ट्रीय स्तर पर एक खेल में एक खिलाड़ी की **उपस्थिति** (स्थानापन्न दिखावे सहित) के लिए एक प्रतीकात्मक शब्द है। एसोसिएशन फुटबॉल के एक अंतरराष्ट्रीय मैच में हर खिलाड़ी के लिए एक टोपी देने के लिए यूनाइटेड किंगडम में अभ्यास से अवधि तिथियाँ। फुटबॉल के शुरुआती दिनों में, प्रत्येक टीम शर्ट मिलान का एक सेट पहनने की अवधारणा को सार्वभौमिक रूप से अपनाया नहीं किया गया था, इसलिए प्रत्येक पक्ष टोपी का एक विशिष्ट प्रकार पहन कर दूसरे से खुद को अलग होता है।

1872 में स्कॉटलैंड और इंग्लैंड के बीच पहला अंतरराष्ट्रीय फुटबॉल मैच का एक प्रारंभिक उदाहरण स्कॉटिश कोवल्स पहने खिलाड़ियों से पता चलता है, और अंग्रेजी स्कूल टोपी की एक किस्म पहने। अभ्यास पहली बार मई 1886 10 पर अनुमोदित किया गया था एन लेन जैक्सन, कोरिंथियंस के संस्थापक द्वारा किए गए एक प्रस्ताव के बाद एसोसिएशन फुटबॉल के लिए:

> भविष्य के अंतरराष्ट्रीय मैचों में इंग्लैंड के लिए भाग लेने के सभी खिलाड़ियों को लाल रंग के साथ एक सफेद रेशम टोपी के साथ प्रस्तुत किया है कि मोर्चे पर कढ़ाई गुलाब। ये *अंतर्राष्ट्रीय कैप्स* करार दिया जा सकता है।
> 

एक टोपी देने का कार्य अब अंतरराष्ट्रीय है और अन्य खेलों के लिए आवेदन किया है। हालांकि कुछ खेलों में शारीरिक टोपियां नहीं अब हमेशा दिया जा सकता है (कि क्या सभी पर या प्रत्येक उपस्थिति के लिए) एक अंतरराष्ट्रीय या अन्य उपस्थिति के लिए शब्द "टोपी" जिस पर एक खिलाड़ी का प्रतिनिधित्व किया है अवसरों की संख्या का एक संकेतक के रूप में बनाए रखा गया है एक एक विशेष खेल में टीम। इस प्रकार, एक "टोपी" प्रत्येक खेल के लिए सम्मानित किया गया है खेला और इसलिए एक खिलाड़ी *एक्स* खेलों निभाई है, जो टीम के लिए, छाया किया गया है *एक्स* बार कहा जाता है या *एक्स टोपियां* जीत लिया है।

एक भौतिक टोपी देने की प्रथा खेल खेल से भिन्न होता है। यह एक खिलाड़ी के कैरियर की शुरुआत करने से पहले सम्मानित किया जा सकता है या, विशेष रूप से राष्ट्रीय टीमों के लिए, एक स्मारक टोपी के बाद एक खिलाड़ी 100 वीं कैप पहुंचता है से सम्मानित किया जा सकता है।

सन्दर्भ
-------

1. ↑  "सभी कालों सदी निर्माताओं: क्या यह 100 दरार करने के लिए ले जाता है". *न्यूजीलैंड हेराल्ड*. 9 अक्टूबर 2015. मूल से 5 मार्च 2017 को पुरालेखित. अभिगमन तिथि 28 फ़रवरी 2017.
2. ↑  "स्टीवन गेरार्ड यादगार एनफील्ड पर प्रदर्शित होने के लिए". स्काई स्पोर्ट्स. 15 मई 2015. मूल से 5 मार्च 2017 को पुरालेखित. अभिगमन तिथि 28 फ़रवरी 2017.
**कालिका माता मंदिर** भारत के पंचमहाल जिले में पावागढ़ पहाड़ी के शिखर पर स्थित एक हिंदू देवी मंदिर परिसर और तीर्थ केंद्र है। 10वीं या 11वीं शताब्दी में निर्मित मंदिर में देवी की तीन प्रतिमाएँ हैं: केंद्रीय प्रतिमा कालिका माता की है, दाईं ओर काली और बाईं ओर बहुचरा माता हैं। चित्रा अष्टमी को मंदिर परिसर में मेला लगता है जिसमें हजारों श्रद्धालु शामिल होते हैं। यह मंदिर पवित्र शक्तिपीठों में से एक माना जाता है। रज्जुमार्ग द्वारा इस मंदिर तक आसानी से पहुंचा जा सकता है।

भौगोलिक स्थिति
--------------

कालिका माता मंदिर भारत के गुजरात राज्य में हालोल के पास, समुद्र तल से 762 मीटर (2,500 फीट) की ऊंचाई पर स्थित है। मंदिर परिसर चंपानेर-पावागढ़ पुरातत्व उद्यान का हिस्सा है, जो यूनेस्को की विश्व धरोहर स्थल है। यह घने जंगल के बीच एक चट्टान पर स्थित है।

मंदिर तक जाने के लिए सड़क मार्ग से जंगल के बीच से 5 किलोमीटर की दूरी तक बने रास्ते से पहुंचा जा सकता है। यह रास्ता **पतई रावल** के महल के खंडहरों से होकर गुजरता है। वैकल्पिक रूप से पावागढ़ रज्जुमार्ग से भी पहुंचा जा सकता है, जिसे 1986 में चालू किया गया था।

इतिहास
------

पावागढ़ के कालिका माता मंदिर में काली यंत्र की पूजा की जाती है।
10वीं-11वीं शताब्दी का कालिका माता क्षेत्र का सबसे पुराना मंदिर है। इस मंदिर के साथ एक पौराणिक कथा जुड़ी हुई है। एक बार नवरात्रि के त्योहार के दौरान मंदिर में गरबा नामक एक पारंपरिक नृत्य का आयोजन किया था, जहां सैकड़ों भक्त एकत्र हुए और देवी की भक्ति में नृत्य किये। ऐसी निस्वार्थ भक्ति को देखकर देवी महाकाली स्वयं एक स्थानीय महिला का वेश बनाकर भक्तों के बीच आईं और उनके साथ नृत्य किया। इस बीच उस राज्य के राजा **पतई जयसिंह** जो भक्तों के साथ नृत्य कर रहे थे उन्होंने उस महिला को देखा और उसकी सुंदरता पर मोहित हो गए। राजा ने वासना से भरकर उनका हाथ पकड़ लिया और अनुचित प्रस्ताव रखा। देवी ने राजा को तीन बार चेतावनी दी कि वह अपना हाथ छोड़ दे और माफी मांग ले, लेकिन राजा वासना से इतना व्याकुल था कि उसे कुछ भी समझ नहीं आ रहा था। इस प्रकार देवी ने श्राप दे दिया कि उसका साम्राज्य नष्ट हो जायेगा। शीघ्र ही एक मुस्लिम आक्रमणकारी *महमूद बेगड़ा* ने राज्य पर आक्रमण कर दिया। पतई जयसिंह युद्ध में हार गए और महमूद बेगड़ा द्वारा मारे गए। पावागढ़ की कालिका माता की पूजा भील और कोली आदिवासी लोग करते हैं। मंदिर का वर्णन 15वीं सदी के नाटक *गंगादास प्रताप विलासा नाटकम* में किया गया है।

सन्दर्भ
-------

1. ↑  व्यास, रजनी (2012). *गुजरात नी अस्मिता* (5th संस्करण). अहमदाबाद: अक्षरा प्रकाशन. पृ॰ 26.
2. 1 2  "पावागढ़ पहाड़ी/कालिका माता मंदिर". गुजरात पर्यटन, सरकार की आधिकारिक वेबसाइट। गुजरात का. 22 सितम्बर 2012. मूल से 12 दिसम्बर 2010 को पुरालेखित. अभिगमन तिथि 29 सितम्बर 2012.
3. ↑  "चंपानेर-पावागढ़ पुरातत्व पार्क". यूनेस्को. अभिगमन तिथि 29 सितम्बर 2012.
4. ↑  "उषा ब्रेको लिमिटेड | माँ कालीदेवी". मूल से 19 दिसम्बर 2011 को पुरालेखित. अभिगमन तिथि 29 सितम्बर 2012.
5. ↑  शिवानंद, वी; भार्गव, अतुल (2009). *चंपानेर पावागढ़*. भारतीय पुरातत्व सर्वेक्षण. पृ॰ 33. आई॰ऍस॰बी॰ऍन॰ 978-81-904866-2-0. अभिगमन तिथि 28 सितम्बर 2012.
**मोकामा** (Mokama) भारत के बिहार राज्य के पटना ज़िले में स्थित एक नगर है। राष्ट्रीय राजमार्ग ३१ यहाँ से गुज़रता है।

विवरण
-----

मोकामा कोलकाता से 283 मील उत्तर-पूर्व तथा पटना से 51 मील पूर्व, दक्षिण-पूर्व दिशा में है। मोकामा एक व्यापारिक केंद्र है, जहाँ धान, चना, गेहूँ, तिलहन, मक्का, चीनी और ज्वार बाजरा का व्यापार होता था। यहाँ गंगा नदी पर एक पुल भी बनाया गया है जिसके द्वारा यह सड़क एवं रेलमार्गों द्वारा प्रदेश एवं देश के अन्य भागों से संबद्ध है। मोकामा का प्रशासन नोटीफाइड एरिया कमेटी द्वारा होता है।

धार्मिक स्थल
------------

### परशुराम स्थान

यहाँ बाबा परशुराम का मंदिर है जिसके बारे में मान्यता है कि परशुराम ने इस स्थान पर एक मरी हुई गाय को पुनः जीवित कर दिया था। तब से ही बाबा परशुराम मोकामा के कुल देवता माने जाते हैं।[]

### भगवती स्थान

मोकामा थाना के अंतर्गत मोर नामक गांव में मां भगवती का विशाल मंदिर है। गंगा के किनारे बरहपुर गांव में माता बिशहरी का मंदिर है जिसके बारे में मान्यता है कि यहाँ विषदंश पीड़ित व्यक्ति ठीक हो जाता है। भगवती मंदिर (मोर) के आसपास के लोग शादी के बाद यहाँ आशीर्वाद लेने आते हैं और जब लड़की की शादी होती है तो लड़की यंहा मंगरोड़ (एक प्रकार की मिठाई जो आटा, मैदा, गुड़,चीनी इत्यादि से बनाया जाता है) चढाने जाती है।{

इन्हें भी देखें
---------------

* पटना ज़िला

सन्दर्भ
-------

1. ↑  "Bihar Tourism: Retrospect and Prospect Archived 2017-01-18 at the Wayback Machine," Udai Prakash Sinha and Swargesh Kumar, Concept Publishing Company, 2012, ISBN 9788180697999
2. ↑  "Revenue Administration in India: A Case Study of Bihar," G. P. Singh, Mittal Publications, 1993, ISBN 9788170993810
**वर्ष 1946 में ब्रिटेन के प्रधानमंत्री एटली ने भारत में एक तीन सदस्यीय उच्च-स्तरीय शिष्टमंडल भेजने की घोषणा की। इस शिष्टमंडल में ब्रिटिश कैबिनेट के तीन सदस्य- लार्ड पैथिक लारेंस (भारत सचिव), सर स्टेफर्ड क्रिप्स (व्यापार बोर्ड के अध्यक्ष) तथा ए.वी. अलेक्जेंडर (एडमिरैलिटी के प्रथम लार्ड या नौसेना मंत्री) थे। इस मिशन को विशिष्ट अधिकार दिये गये थे तथा इसका कार्य भारत को शांतिपूर्ण सत्ता हस्तांतरण के लिये, उपायों एवं संभावनाओं को तलाशना था।**

  

**कैबिनेट मिशन दिल्ली आया 24 मार्च 1946**
***कैबिनेट मिशन अपने प्रस्ताव को प्रस्तुत किया 16 मई 1946***
कैबिनेट मिशन 1946 का उद्देश्य -
1. संविधान सभा का गठन करना यह- मुख्य उद्देश्य था
2. भारत का विभाजन यह- गौण उद्देश्य
3. संविधान सभा के सदस्यों का निर्वाचन जनता के द्वारा अप्रत्यक्ष रूप से होगा
4. संविधान सभा का एक सदस्य 10 लाख जनसंख्या पर चुना जाएगा
5. संविधान सभा में कुल 389 सदस्य होंगे
इनमें से 296 सदस्य निर्वाचित होंगे और 93 में सदस्य मनोनीत होंगे जिसमें 14 सदस्य राजस्थान से सम्मिलित थे|

  

```
**करना**
```

* ***देश के मुख्य दलों की मदद से कार्यकारी परिषद का*** **गठन**

**मिशन ने भारतीय राष्ट्रीय कांग्रेस और ऑल इंडिया मुस्लिम लीग के प्रतिनिधियों के बातचीत की। मिशन ने सांप्रदायिक दंगों को रोकने के लिए हिंदु-मुस्लिम के बीच सत्ता साझेदारी की योजना बनाई। उधर, कांग्रेस पार्टी ने अंग्रेजों के चले जाने पर मुस्लिम नेताओं और मुस्लिम जनता से स्वयं बातचीत कर उन्हें निर्णय लेने के लिए राजी करना चाहते थे। अखिल भारतीय मुस्लिम लीग के नेता जिन्ना भारत के साथ रहना चाहते थे लेकिन वह संविधान में मुसलमानों को विशेष राजनीतिक संरक्षण की गारंटी भी चाहते थे। मुस्लिम लीग ने तर्क दिया की अंग्रेजों के चले जाने के बाद भारत हिंदू राष्ट्र में बदल जाएगा। मुस्लिम लीग के इस तर्क का अंग्रेजों ने समर्थन किया। आरंभिक बातचीत के बाद मिशन ने 16 मई 1946 को नई सरकार के गठन का प्रस्ताव रखा।संविधान सभा में 389 सीटें रखी गई। जिसमें से 292 ब्रिटिश प्रांत के प्रतिनिधि, 4 कमिश्नर एवं 93 देशी रियायतें थी।**

बाहरी कड़ियाँ
-------------

Four chief commissionerate state

1- Delhi

2- ajmer-marwad

3-kurg

4-british Baluchistan
**कृष्णचन्द्र पाणिग्रही** (1 दिसम्बर 1909 – 25 फरवरी 1987), भारत के एक प्रसिद्ध इतिहासकार, पुरातत्त्वविद एवं उड़िया साहित्यकार थे।

आरम्भिक जीवन एवं शिक्षा
-----------------------

कृष्णचन्द्र पाणिग्रही का जन्म उड़ीसा के मयूरभंज जिले के खिचिंग में हुआ था। खिचिंग, भंज राजवंश की राजधानी थी। उअन्के पिता सागर पाणिग्रही स्थानीय खिचकेश्वरी मन्दिर के पुजारी थे। उन्होंने १९३७ में रावेनशा महाविद्यालय से इतिहास में बी ए किया। इसके बाद कोलकाता विश्वविद्यालय से प्राचीन भारतीय इतिहास एवं संस्कृति में एम ए किया। इसी विश्वविद्यालय से उन्होंने १९५४ में पीएच-डी किया जिसका विषय था, "भुवनेश्वर के पुरातात्विक अवशेष"।

व्यावसायिक जीवन
---------------

१९३७ से १९४४ तक कृष्णचन्द्र भारतीय पुरातत्त्व सर्वेक्षण में शोधछात्र थे जहाँ वे मृद्भाण्ड (pottery) पर विशेषज्ञता प्राप्त कर रहे थे। इसके बाद वे उड़ीसा के शिक्षा विभाग में इतिहास के व्याख्याता के रूप में भर्ती हुए। वहाँ वे १९४७ तक रहे। इसके बाद वे पुनः उड़ीसा संग्रहालय के के क्युरेटर हुए जहाँ वे १९४७ से १९५१ तक रहे। इसके बाद वे पुनः शिक्षण में आ गये। एक बाद फिर वे सहायक सुपरिटेन्डेन्ट बनकर भारतीय पुरातत्त्व सर्वेक्षण में आ गये। अन्त में वे इतिहास के प्राध्यापक पद से सेवानिवृत्त हुए ।

ओड़िया साहित्य में अपने उल्लेखनीय योगदान के लिये उन्हें ओड़ीसा साहित्य अकादमी पुरस्कार से सम्मानित किया गया। तत्पश्चात् साहित्य और शिक्षा में योगदान के लिये उन्हे भारत सरकार द्वारा पद्मश्री से सम्मानित किया गया।
अपनी आत्मकथा "मो समय र ओड़ीसा" (मेरे समय का ओड़ीसा) के लिये उन्हें साहित्य अकादमी पुरस्कार से सम्मानित किया गया।

सन १९८७ में ७८ वर्ष की आयु में उनका निधन हुआ।  उनके दो पुत्र और दो पुत्रियाँ हैं।

कृतियाँ
-------

उन्होंने इतिहास और पुरातत्त्व पर अनेक ग्रन्थों की रचना की, जिनमें से प्रमुख ये हैं-

* *भारत प्रत्नतत्त्व* (अनुवाद, 1960 में)
* *Archaeological Remains at Bhubaneswar*, Orient Longmans, 1961
* *Archaeology of Orissa*, 1961
* *इतिहास ओ किंबदन्ति* (इतिहास और किम्वदन्ति), (1964 में)
* *प्रबन्ध मानस* (1972 में)
* *ओड़िशार इतिहास ओ संस्कृतिरे याजपुर* , 1973
* *सारळा साहित्यर ऐतिहासिक चित्र* (सारला साहित्य का ऐतिहासिक चित्र ; 1976)
* *History of Orissa*, 1981
* *मो समय र ओड़ीशा* (आत्मकथा ; १९७७ में)
* Chronology of Bhauma-Karas and Somavamsis of Orissa, 1961
* Sarala Dasa,

सम्मान एवं पुरस्कार
-------------------

* पद्मश्री, १९७६
* ओड़िशा साहित्य अकादमी पुरस्कार, १९७९[७] ('मो समयर ओड़िशा' पर)
* ओड़िशा साहित्य अकादमी सम्बर्द्धना, १९७५[८]
* सारळा सम्मान, १९८३
* प्रजातन्त्र प्रचार समिति बिषुब मिळन पुरस्कार, १९७२[९]

सन्दर्भ
-------

1. 1 2 3 4  Kar, Bauribandhu. "Dr. Krishna Chandra Panigrahi : A Master of Modern Odia Prose" (PDF). Govt. of Odisha. अभिगमन तिथि 29 April 2014.
2. ↑  "Padma Shri Awardees". *India.gov.in*. मूल से 7 जनवरी 2016 को पुरालेखित. अभिगमन तिथि 22 August 2015.
3. ↑  Panigrahi, K.C. (1961). *Archaeological Remains at Bhubaneswar*. Orient Longmans. अभिगमन तिथि 22 August 2015.

बाहरी कड़ियाँ
-------------

* Archived 2016-03-03 at the Wayback Machine

साँचा:Padma Award winners of Odisha

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 93337587
* एल॰सी॰सी॰एन॰: n82142337
* आई॰एस॰एन॰आई: 0000 0000 8165 8461
* एस॰यू॰डी॰ओ॰सी॰: 160538238
* बी॰एन॰एफ॰: cb12020868p (आँकड़े)

 |
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

**कृष्णकुमार बिड़ला** (१२ अक्टूबर, १९१८ - ३० अगस्त, २००८) भारत के प्रख्यात उद्योगपति और राज्यसभा के पूर्व राज्य सभा सदस्य थे। घनश्याम दास बिड़ला के पुत्र कृष्णकांत बिड़ला का जन्म १२ अक्टूबर, १९१८ को राजस्थान के पिलानी में हुआ था। उनके पिता भारतीय स्वतंत्रता संग्राम के समय भारतीय राष्ट्रीय कांग्रेस के समर्थकों और गांधी जी के निकटवर्तियों में शामिल थे। उनकी उच्च शिक्षा कोलकाता, दिल्ली और पंजाब विश्वविद्यालय से हुई। ये १९८४ से २००० तक लगातार १८ वर्षों के लिये राज्यसभा के सदस्य भी रहे और इस दौरान संसद की कई समितियों की अध्यक्षता की। भारतीय चीनी उद्योग के वे संस्थापक सदस्यों में थे। बिड़ला के औद्योगिक साम्राज्य में चीनी, उर्वरक, रसायन, हैवी इंजीनियरिंग, वस्त्र, जहाजरानी और समाचार-पत्र जैसे मुख्य उद्योग शामिल हैं। कृष्ण कुमार एक उद्योगपति होने के अलावा एक सम्मानित सांसद, समाजसेवी और विद्वान व्यक्ति थे। १९६१ में वे कलकत्ता के शेरिफ चुने गए थे और १९९७ में उन्हें पांडिचेरी विश्वविद्यालय ने डॉक्टर ऑफ लेटर्स से सम्मानित किया था। उन्होंने भारतीय चीनी उद्योग एसोशिएसन, फेडरेशन ऑफ इंडियन चैम्बर ऑफ कॉमर्स (*फिक्की*) और इंडियन चैम्बर ऑफ कॉमर्स (आईसीसी) की भी अध्यक्षता की। उन्होंने केके बिड़ला फाउंडेशन की स्थापना की, जो भारतीय साहित्य, वैज्ञानिक अनुसंधान और भारतीय दर्शनशास्त्र में उत्कृष्ट प्रदर्शन के लिए वार्षिक पुरस्कारों की घोषणा करता है।

हिन्दुस्तान टाइम्स और बिड़ला समूह के अनेक उद्योगों के अध्यक्ष बिड़ला के परिवार में उनकी तीन पुत्रियाँ नंदिनी नुपानी, शोभना भारतीय और सरोज पोतदार हैं। शोभना भारतीय भारत के बड़े समाचारपत्र हिन्दुस्तान टाइम्स की संपादकीय सलाहकार हैं। उनकी पत्नी मनोरमा देवी बिड़ला का इनसे एक माह पूर्व जुलाई, २००८ में निधन हो गया था।

इन्हें भी देखें
---------------

* बिड़ला परिवार
* घनश्यामदास बिड़ला

सन्दर्भ
-------

1. 1 2  के. के. बिड़ला के निधन पर उद्योग जगत में शोक[*मृत कड़ियाँ*]। दैट्स हिन्दी। शनिवार, अगस्त 30, 2008
2. ↑  उद्योगपति के अलावा भी बहुत कुछ थे के. के. बिड़ला। राष्ट्रीय उजाला

बाहरी कड़ियाँ
-------------

* भारतीय उद्योग जगत के मजबूत स्तंभ थे बिड़ला[*मृत कड़ियाँ*] (याहू-जागरण)
**कोरोंगो एयरलाइन्स** sprl (प्रवासी पक्षियों के स्वाहिली शब्द) डेमोक्रेटिक रिपब्लिक ऑफ़ द कांगो की एक एयरलाइन थी, जिसका मुख्यालय लुबुम्बाशि में था। इसकी स्थापना ब्रुसेल्स एयरलाइन्स एवं अन्य बेल्जियन निवेशकों द्वारा की गयी थी। यह लुबुम्बाशि इंटरनेशनल एयरपोर्ट से घरेलु मार्गों पर उड़ान भरता था।

इतिहास
------

### एयर डीसी

ब्रुसेल्स एयरलाइन्स ने डेमोक्रेटिक रिपब्लिक ऑफ़ द कांगो में एक प्रादेशिक एयर लाइन सेवा की स्थाफना में 2007 से प्रयास करना प्रारम्भ किया था। इसमें रूचि की वजह डेमोक्रेटिक रिपब्लिक ऑफ़ द कांगो का पूर्व में बेल्जियन का उपनिवेश होना है। बेल्जियम के साथ इसके मजबूत व्यापारिक एवं राजनितिक सम्बन्ध हैं। 2007 में एयर डीसी का गठन हुआ जो हेवा बोरा एयरवेज, के साथ संयुक्त उपक्रम था। 2008 में इस प्रोजेक्ट के सफलता के बारे में सवाल उठने लगे थे जब हेवा बोरा एयरवेज फ्लाइट 122 के दुर्घटना में कई सुरक्षा खामियों का पता चला। जिसके चलते हेवा बोरा को यूरोपियन यूनियन में विमान संचालन पर प्रतिंबंध लगा दिया गया (डेमोक्रेटिक रिपब्लिक ऑफ़ कांगो के किसी भी विमान वाहक कंपनी को 2006 के बाद से यूरोपीय संघ को काली सूची में शामिल किया गया था। इसके पीछे देश में विनियामक निरीक्षण का अभाव होना था, लेकिन ब्रसेल्स की हेवा बोरा इसमें एक अपवाद था)। अंतता, एयर डीसी परियोजना को पहले अनिश्चित काल के लिए स्थगित कर दिया गया और अंत में बंद कर दिया गया।

### कोरोंगो एयरलाइंस की स्थापना

ब्रसेल्स एयरलाइंस के द्वारा एक नया प्रयास 2009 में शुरू किया गया था जो इसकी ब्रसेल्स-किंशासा उड़ानों के लिए एक क्षेत्रीय फीडर सेवा स्थापित करने से सम्बंधित था। इसी साल के दिसंबर में, कोरोंगो एयरलाइंस स्थापित किया गया था। जिसमे इसके शेयरों का स्वामित्व 70 प्रतिशत एयर बेल, (बेल्जियम की एक होल्डिंग कंपनी थी जो वस्तुत ब्रसेल्स एयरलाइंस (49.5 प्रतिशत) की ही एक इकाई थी) और फॉरेस्ट समूह (50.5 प्रतिशत) के पास था।

### उड़ान संचालन का शुभारंभ

अंत में, १२ जनवरी 2012 को कोरोंगो एयरलाइंस अपनी एयरलाइन का लाइसेंस जारी किया गया था।  23 फरवरी को, इस एयरलाइन्स को वाणिज्यिक राजस्व उड़ानों के लिए मंजूरी दी गई थी, जो उस वर्ष के 16 अप्रैल को लुबुम्बाशि-किंशासा मार्ग पर शुरू किया गया है, फिर बाद के आने वाले महीनो में अन्य घरेलू स्थलों जोहान्सबर्ग के लिए उड़ान भरना प्रारम्भ किया।

गतिविधियों की समाप्ति
---------------------

पर 4 सितंबर 2015, कोरोंगो निवेशकों ने उड़ान संचालन को बंद करने और कंपनी को भंग करने का निर्णय लिया। इस निर्णय के पीछे दो वजहों को जिम्मेवार माना गया जिसमे पहली नव स्थापित कांगो कांगो एयरवेज के साथ प्रतिस्पर्धा था, साथ ही इस घटना से दो सप्ताह से पहले एक घटना थी जिसमे इसके एकमात्र हवाई जहाज, बोइंग 737-300 ऊ-एल टी एम भी शामिल था। इन दो घटनाओ के चलते कंपनी को भांग करने का निर्णय लिया गया।

गंतव्यों
--------

मई 2013 के रूप में, कोरोंगो एयरलाइंस निम्नलिखित गंतव्यों के लिए उड़ानें संचालित करती थी :

डेमोक्रेटिक रीपब्लिक ऑफ द कॉंगो

किंशासा - न'दजिली हवाई अड्डे

लुबुम्बाशि - लुबुम्बाशि अंतरराष्ट्रीय हवाई अड्डे का आधार

मबुजी मई - मबुजी मई हवाई अड्डे
दक्षिण अफ्रीका

जोहांसबर्ग - और तम्बू इंटरनेशनल एयरपोर्ट

सन्दर्भ
-------

1. 1 2  "ऐरोट्रांसपोर्ट डेटा बैंक". ऐरोट्रांसपोर्ट.ओआरजी. मूल से 5 अक्तूबर 2018 को पुरालेखित. अभिगमन तिथि २०१६-०२-०९.
2. ↑  "कोरोंगो एयरलाइन्स". क्लिरट्रिप.कॉम. मूल से 14 अप्रैल 2015 को पुरालेखित. अभिगमन तिथि २०१६-०२-०९.
3. ↑  "रेउटर्स: *फारेस्ट, ब्रुसेल्स एयरलाइन्स सेक्युर कोंगो लाइसेंस"*. रेउटर्स.कॉम. मूल से 11 अप्रैल 2013 को पुरालेखित. अभिगमन तिथि २०१६-०२-०९.